Ելիսեյան պալատը հայտարարել է Ֆրանսիայի կառավարության կազմում կատարված վերադասավորումների մասին, որոնք պահանջվեցին ներքին գործերի նախկին նախարար Ժերար Կոլոնի պաշտոնաթող լինելու որոշումից հետո: Ինչպես հետևում է Ֆրանսիայի նախագահ Էմանուել Մակրոնի վարչակազմի պաշտոնական հայտարարությունից, նորացված կաբինետի կազմում ընդգրկվել են չորս նոր նախարարներ, նաև նախարարություններին առընթեր մի շարք պետական քարտուղարներ: